ສຫລ ຈັດສຳມະນາ ຕ້ານການຟອກເງິນ ຢູ່ ຫຼວງພະບາງ ແລະ ປາກເຊ
ສະຫະລັດ ຈັດສຳມະນາ ຕ້ານການຟອກເງິນ ທີ່ນະຄອນຫຼວງພະບາງ ແລະປາກເຊ ໂດຍມີເຈົ້າໜ້າທີ່ລາວ ເຂົ້າຮ່ວມ 80 ກວ່າທ່ານ.
ກອງປະຊຸມສຳມະນາກ່ຽວກັບວຽກງານຕ້ານການຟອກເງິນໄດ້ຈັດຂຶ້ນທີ່ນະຄອນຫຼວງ ພະບາງ ແລະນະຄອນປາກເຊ ໃນລະຫວ່າງ ວັນທີ 13 ຫາ 20 ມິຖຸນາ 2018 ຜ່ານມາ ນີ້ ໂດຍການຮ່ວມມື ລະຫວ່າງລັດຖະບານ ສະຫະລັດແລະລັດຖະບານ ສປປ ລາວ ກອງປະຊຸມສຳມະນາ ກ່ຽວກັບເຕັກນິກ ການສືບສວນສອບສວນ ການສັ່ງຟ້ອງ ຄະດີ ຟອກເງິນ ແລະການສະໜອງທຶນໃຫ້ແກ່ການກໍ່ການຮ້າຍໄດ້ຮ່ວມຈັດໂດຍສຳນັກງານ ຂໍ້ມູນ ຕ້ານການຟອກເງິນ ແລະ ສະຖາບັນການທະຫານ ສຳລັບການສຶກສາກົດໝາຍ ສາກົນ ການສຳມະນາສອງຄັ້ງນີ້ ໄດ້ມີພະນັກງານ ແລະເຈົ້າໜ້າທີ່ ຫລາຍກວ່າ 80 ທ່ານເຂົ້າ ຮ່ວມ ຊຶ່ງມາຈາກຫຼາຍພາກສວ່ນເຊັ່ນ ນະຄອນຫຼວງວຽງຈັນ ແລະບັນດາແຂວງຕ່າງໆ ຊຶ່ງໄດ້ຈັດຂຶ້ນ ໃນວັນທີ 13 ຫາ 15 ມິຖຸນາ 2018 ທີ່ນະຄອນຫຼວງພະບາງແລະໃນວັນ ທີ 18 ຫາ 20 ມີຖຸນາ ທີ່ນະຄອນປາກເຊ ຜູ້ເຂົ້າຮວ່ມສໍາມະນາມາຈາກຫຼາຍຂະແໜງ ການເຊັ່ນ ເຈົ້າໜ້າທີ່ີ່ຕຳຫຼວດ ໄອຍະການ ແລະເຈົ້າໜ້າທີ່ປະຕິບັດກົດໝາຍອື່ນໆ ໃນພິທີປິດກອງປະຊຸມສຳມະນາທີ່ນະຄອນປາເຊ ທ່ານນາງຣີນາ ບິດເຕີ້ ເອກອັກຄະ ລັດຖະທູດສະຫະລັດປະຈຳ ສປປ ລາວ ໄດ້ກ່າວວ່າ “ເປົ້າໝາຍຂອງການຝຶກອົບຮົມ ວຽກງານປະຕິບັດກົດໝາຍຄັ້ງນີ້ແມ່ນເພື່ອຊວ່ຍເຫຼືອລັດຖະບານ ລາວ ໃນຄວາມພະ ຍາຍາມ ທີ່ຈະພັດທະນາປະເທດໃຫ້ເຂັ້ມແຂງ ພອ້ມທັງມີຄວາມສົມບູນພູນສຸກຍິ່ງຂຶ້ນ ເພື່ອໃຫ້ລາວສາມາດສືບຕໍ່ ກ້າວໄປມີບົດບາດທີ່ສ້າງສັນ ແລະເປັນເຈົ້າການ ໃນເວທີ ອາຊຽນ ” ທ່ານຍັງໄດ້ກ່າວເສີມອີກວ່າ “ໃນຂະນະທີ່ ສປປ ລາວສືບຕໍ່ເຊື່ອມໂຍງເຂົ້າສູ່ປະຊາຄົມ ເສດຖະກິດອາຊຽນ ພວກທ່ານທັງໝົດ ຢູ່ໃນຫ້ອງປະຊຸມແຫ່ງນີ້ ຈະເປັນຜູ້ທີ່ຮັບປະກັນ ວ່າ ປະເທດລາວມີຄວາມພ້ອມ ມີລະບົບກົດໝາຍທີ່ເຂັ້ມແຂງ ພອ້ມທັງມີລະບຽບການ ມີບຸກຄະລາກອນໃນວຽກງານປະຕິບັດກົດໝາຍ ແລະ ຜູ້ຊ່ຽວຊານດ້ານກົດໝາຍ ເພື່ອ ຮັບປະກັນໃຫ້ປະເທດຂອງທ່ານແລະປະຊາຊົນໃນພາກພື້ນນີ້ ມີຄວາມປອດໄພ ປາສະ ຈາກໄພຄຸກຄາມຈາກອາຊະຍາກຳຂ້າມຊາດ” ກອງປະຊຸມສຳມະນາໃນຄັ້ງນີ້ ໄດ້ມີວິທະຍາກອນຊາວອາເມຣິກັນ 4 ທ່ານຜູ້ຊຶ່ງມີປະສົບ ການສູງ ໃນວຽກງານຕ້ານອາຊະຍາກຳຂ້າມຊາດ ຊຶ່ງໄດ້ບັນຍາຍກ່ຽວກັບການສືບສວນ ສອບສວນແລະດໍາເນີນຄະດີການຟອກເງິນພ້ອມທັງອະທິບາຍກ່ຽວກັບສະກຸນເງິນດິຈິຕໍ ອາຊະຍາກໍາທາງດ້ານການຫຼິ້ນກາຊີໂນ ແລະທາງດ້ານການເງິນອຶື່ນໆ ແລະບັນດາເຕັກ ນິກ ໃນວຽກງານຕ້ານການສໍ້ລາດບັງຫຼວງ ພະແນກຕ້ານຢາເສບຕິດແລະປະຕິບັດກົດໝາຍໄດ້ຮ່ວມກັບ ກະຊວງປ້ອງກັນປະເທດ ສະຫະລັດ ຈັດກອງປະຊຸມສຳມະນາຄັ້ງນີ້ຂຶ້ນ ແລະນອກຈາກນັ້ນ ທາງສະຖານທູດສະ ຫະລັດ ກໍ່ຄືພະແນກຕ້ານຢາເສບຕິດແລະປະຕິບັດກົດໝາຍໄດ້ຮ່ວມກັນກັບບັນດາສະ ຖານທູດ ແລະອົງການຈັດຕັ້ງສາກົນອື່ນໆເຊັ່ນອົງການສະຫະປະຊາຊາດເພື່ອຕ້ານຢາ ເສບຕິດ ແລະອາດຊະຍາກຳໃຫ້ການຊວ່ຍເຫຼືອ ສປປ ລາວ ໃນຄວາມພະຍາຍາມເພື່ອ ປັບປຸງວຽກງານຕ້ານການຟອກເງິນ ແລະການສະໜອງທຶນໃຫ້ແກ່ການກໍ່ການຮ້າຍ ໃນປີ 2020 ສປປ ລາວ ກຳລັງຢູ່ຂັ້ນຕອນການປະເມີນຜົນຈາກອົງການຕ້ານການຟອກ ເງິນສາກົນຊຶ່ງກອງປະຊຸມສຳມະນາທີ່ຈັດຂຶ້ນຢູ່ນະຄອນຫຼວງພະບາງແລະນະຄອນປາກ ເຊ ທັງສອງຄັ້ງດັ່ງກ່າວ ແມ່ນແນໃສ່ຊ່ວຍເຫຼືອ ສຳນັກງານຂໍ້ມູນ ຕ້ານການຟອກເງິນ ກໍ່ຄື ລັດ ຖະບານລາວເພື່ອກະກຽມຄວາມພ້ອມໃນຂັ້ນຕອນການປະເມີນຜົນ ທີ່ຈະມີຂຶ້ນໃນປີ 2020 ດັ່ງກ່າວ